Աուգսբուրգ ՖԱ

**Աուգսբուրգ** (), գերմանական ֆուտբոլային ակումբ համանուն քաղաքից, որը տեղակայված է Բավարիա դաշնային նահանգում։ Ակումբը հիմնադրվել է 1907 թվականին և ներկայումս հանդես է գալիս Բունդեսլիգայում։

## Պատմություն
Ակումբը հիմնադրվել է 1907 թվականին, որը կոչվում էր Fußball-Klub Alemania Augsburg, 1921-1969 թվականներից կոչվում է BC Augsburg։ Նախքան Երկրորդ համաշխարհային պատերազմը «Աուգսբուրգի» ամենամեծ ձեռքբերում եղել է 1940 թվականին Բավարիայի գաուլիգայում զբաղեցրած երկրորդ տեղը։ Պատերազմից հետո նա պարբերաբար մասնակցել է Օբերլիգային՝ երբեմն անցնելով ցածրագույն լիգա։

Բունդեսլիգայի ձևավորումից հետո «Աուգսբուրգը» դուրս մնաց նրանից հանդես գալով ցածրագույն լիգաներում, միայն 1973-74 մրցաշրջանում նա մոտ էր հաջողությանը, երբ Բունդեսլիգա դուրս գալու համար նրան չի բավականացրել մեկ միավոր:Ֆինանանսական ճգնաժամի պատճառով 1969 թվականի հունիսին «Աուգսբոււրգը» միացել է TSV Schwaben Augsburg ֆուտբոլային միությանը, սակայն Schwaben-ը դժգոհ է մնացել արդյունքներից և վերստեղծել է իր ֆուտբոլային թիմը 1970 թվականին։

Առաջին անգամ Երկրորդ Բունդեսլիգայում ակումբը հանդես է եկել 1982-83 մրցաշրջանում, որից հետո մինչև 2006 թվականի խաղացել է Գերմանիայի ցածր լիգաներում։ 2006-07 մրցաշրջանում ակումբը կրկին խաղացել է Երկրորդ Բունդեսլիգայում՝ որտեղ զբաղեցրել է 7-րդ տեղը։ 2009-10 մրցաշրջանում «Աուգսբուրգ» երրորդ տեղն է զբաղեցրել Երկրորդ Բունդեսլիգայում և իրավունք ստացել պայքարել Առաջին Բունդեսլիգայի ուղեգրի համար՝ բավարական մեկ այլ ակումբի «Նյուրնբերգի» դեմ անցումային խաղերում, սակայն 2 խաղն էլ պարտվել է․ արտագնա խաղն ավարտվել է 0։1 հաշվով, տնային խաղը 0։2։

Հաջորդ մրցաշրջանում ակումբը բարելավել է իր արդյունքը՝ զբաղեցնելով 2-րդ տեղը Երկրորդ Բունդեսլիգայում, և իր պատմության մեջ առաջին անգամ իրավունք է ստացել հանդես է գալու առաջին Բունդեսլիգայում։ Հաջորդ մրցսշրջաններում «Աուգսբուրգ» պահպանել է իր դիրքը Բունդեսլիգայում՝ գրավելով մրցարշարային աղյուսակի վերջին տեղերը։

2013-14 մրցաշրջանում ակումբը զբաղեցրել է 8-րդ տեղը Բունդեսլիգայի մրցաշարային աղյուսակում, տանը 1:0 հաշվով հաղթելով Գերմանիայի վերջին տարիների չեմպիոն մյունխենի Բավարիային։

2014-15 մրցաշրջանում ակումբը հաղթեց բազմաթիվ գերմանական ակումբների, մասնավորապես՝ գործող չեմպիոն Բավարիային հաղթել է հյուրընկալվելիս, «Վոլֆսբուրգին (արծաթե մեդալակիր)՝ տնային խաղում, Բորուսիա Մյոնխենգլադբախին՝ տնային և արտագնա խաղերում (բրոնզե մեդալակիր), ինչպես նաև Բորուսիա Դորտմունդին։ Եվրագավաթների մշտական մասնակիցների՝ «Բայեր» և «Շալկե 04» ակումբների հետ հանդիպումներն ավարտվել են ոչ-ոքի։ Այս մրցաշրջանում «Աուգսբուրգն» իր դաշտում պարտվել է ընդամենը չորս խաղում և զբաղեցրել է 5-րդ տեղը Բունդեսլիգայում՝ իր պատմության մեջ առաջին անգամ դուրս գալով ՈՒԵՖԱ Եվրոպայի Լիգայի խմբային փուլ 2015-16 մրցաշրջանում։

2015-16 մրցաշրջանում ակումբը զբաղեցրել է 12-րդ տեղը Բունդեսլիգայում, իսկ 2016-17 մրցաշրջանում՝ 13-րդ տեղը։

## Մրցաշրջանների վիճակագրություն

## Մարզադաշտ
[մինի|1115px|Աուգսբուրգի [ՎՎԿ Արենա մարզադաշտը]]
Մինչև 1951 թվականը «Աուգսբուրգը» իր խաղերը անցկացնում էր *«BCA Stadion»* մարզադաշտում, որ ուներ փայտե նստարաններ և տեղավորում էր մինչև 20,000 հանդիսատես։ Ներկայում մարզադաշտն օգտագործվում է որպես ակումբի մարզական բազա։ 1951-2009 թվականներին ակումբն իր տնային խաղերն անցկացնում էր Ռոզենաուշտադիոնում։ Ներկայումս թիմը հանդես է գալիս ՎՎԿ Արենայում։

## Ներկա կազմ
*2017 թվականի օգոստոսի 30-ի դրությամբ*

 13px|Ավագ

## Նվաճումներ
* **[[Երկրորդ Բունդեսլիգա|Բունդեսլիգա 2]]**
** *Երկրորդ տեղ (1).* 2010–11
* **Ռեգիոնալլիգա Հարավ** (II-III)
** **Հաղթող (2).** 1973–74, 2005–06
* **Բայերնլիգա** (III-IV)
** **Հաղթող (5).** 1972–73, 1979–80, 1981–82, 1993–94, 2001–02
** *Երկրորդ տեղ (1).* 1984–85
* **Շվաբիայի գավաթ**
** **Հաղթող (13).** 1968–69, 1969–70, 1970–71, 1971–1972, 1979–80, 1985–86, 1987–88, 1992–93, 1995–96, 1998–99, 2001–02, 2003–04, 2004–05
** *Երկրորդ տեղ (1).* 1991–92

## Արտաքին հղումներ
* Աուգսբուրգի պաշտոնական կայքը
* Աուգսբուրգի պաշտոնական Տվիտերի էջը
* Աուգսբուրգի պաշտոնական ՅուԹյուբի էջը
* Աուգսբուրգի պաշտոնական Ֆեյսբուքի էջը
* Աուգսբուրգի պաշտոնական Ինստագրամի էջը
* Աուգսբուրգը transfermarkt-ում
* Աուգսբուրգը futbol24.com-ում
* Աուգսբուրգը soccerway.com կայքում
* Աուգսբուրգը Բունդեսլիգայի պաշտոնական կայքում 

Կատեգորիա:Գերմանական ֆուտբոլային ակումբներ
Կատեգորիա:1907 հիմնադրված ֆուտբոլային ակումբներ